אמירות א-דרעיה

אמירות א-דִּרְעִיַּה (בערבית: إمارة الدرعية), הידועה גם בשם המדינה הסעודית הראשונה,James Norman Dalrymple Anderson. The Kingdom of Saudi Arabia. Stacey International, 1983. p. 77 הוקמה בפברואר 1727 (1139 לפי הלוח ההיג'רי). בשנת 1744 חברו יחד האמיר של העיירה א-דרעיה בנג'ד, מוחמד אבן סעוד, והמנהיג הדתי מוחמד אבן עבד אל-והאב כדי ליצור תנועת רפורמה חברתית-דתית לאיחוד המדינות הרבות בחצי האי ערב.

 שנים ראשונות 
בית סעוד ובני בריתו הפכו במהירות לכוח הדומיננטי בחצי האי ערב, תחילה באמצעות כיבוש נג'ד, ולאחר מכן הרחבת השפעתם על החוף המזרחי מכווית עד לגבולותיה הצפוניים של עומאן. כוחותיו של סעוד הכפיפו למרותם את מחוז עסיר, בזמן שעבד אל-והאב קרא לציבור ולמלומדים להתגייס לג'יהאד. מוחמד בן סעוד מת ב-1765 והותיר את ההנהגה לבנו, עבד אל-עזיז בן מוחמד. מוחמד בן עבד אל-והאב מת ב-1792. ב-1801 בזזו כוחותיו של סעוד את העיר הקדושה לשיעה, כרבלא, הרסו בה מבנים מקודשים והרגו למעלה מ-5,000 אזרחים. בתגובה התנקש צעיר שיעי בחייו של עבד אל-עזיז ב-1803, לאחר ששב לנג'ד. בנו, סעוד בן עבד אל-עזיז בן מוחמד בן סעוד, שלח כוחות כדי להשתלט על אזור החג'אז,Sauds's campaign for Hejaz and the two holy cities , Islam Life online magazine וכבש את טאיף ומאוחר יותר גם את הערים הקדושות מכה ואל-מדינה, במהלך שנתפס כקריאת תיגר על האימפריה העות'מאנית, ששלטה בערים הקדושות מאז 1517.

 הידרדרות השלטון 

העות'מאנים הטילו על מוחמד עלי, שליט מצרים, את המשימה להחליש את אחיזתו של בית סעוד, והוא שלח את כוחותיו למה שהפך למלחמה הווהאבית-עות'מאנית. בנו, אבראהים פאשא, הוביל את הכוחות העות'מאניים ללב נג'ד, וכבש עיר אחר עיר. יורשו של סעוד, עבדאללה בן סעוד, לא הצליח למנוע את כיבוש האזור מחדש.Abdullah bin Saud's capture , King Abdullah Ibn Saud Information Resource אבראהים הגיע עד לבירה הסעודית בא-דרעיה והטיל עליה מצור של מספר חודשים עד לכניעתה בחורף 1818. אבראהים הגלה רבים מבני חמולת אאל סעוד למצרים ולאיסטנבול. עבדאללה בן סעוד הוצא להורג באיסטנבול וראשו הכרות הושלך למי הבוספורוס כדי לסמן את קיצה של המדינה הסעודית הראשונה.Abdullah bin Saud's execution , King Abdullah Ibn Saud Information Resource עם זאת, הווהאבים וחברי חמולת אאל סעוד נשארו נאמנים לרעיון המדינה הסעודית והקימו את המדינה הסעודית השנייה שהתקיימה עד 1891, ומאוחר יותר מדינה שלישית, ערב הסעודית, ששושלת אאל סעוד ממשיכה לשלוט בה.House of Saud Revivals , King Abdullah Ibn Saud Information Resource

 רשימת השליטים 
 האמיר מוחמד אבן סעוד 1727–1765 (1139–1179 לפי הלוח ההיג'רי)
 האמיר עבד אל-עזיז אבן מוחמד 1765–1803 (1179–1218 לפי הלוח ההיג'רי)
 האמיר סעוד בן עבד אל-עזיז 1803–1814 (1218–1229 לפי הלוח ההיג'רי)
 האמיר עבדאללה בן סעוד 1814–1818 (1229–1233 לפי הלוח ההיג'רי)

ראו גם
 המלחמה הווהאבית-עות'מאנית

קישורים חיצוניים

 הערות שוליים 

קטגוריה:משפחת המלוכה הסעודית
קטגוריה:ערב הסעודית: היסטוריה
קטגוריה:מדינות לשעבר במזרח התיכון
קטגוריה:מדינות ערב לשעבר